Нямала злачынстваў учыняюць п’яныя людзі. З імі праводзіцца пэўная прафілактычная работа, а яшчэ прымаюцца самыя жорсткія меры па выкараненні самагонаварэння. Летась на тэрыторыі Сольскага сельсавета толькі ўчастковы інспектар міліцыі Уладзімір Залескі выявіў 1 тону 600 літраў брагі, самагонны апарат і 160 літраў самагону, 40 літраў спіртаўтрымліваючай вадкасці. І сёлета, за дзень да сельскага сходу, участковаму ўдалося выйсці на след самагоншчыка ў Старой Рудні, у якога захоўваліся 950 літраў брагі і самагонны апарат. Прычым гэты чалавек паўгода таму быў пакараны за самагонаварэнне.